# Australopitek africký

### Z Wikipédie

Australopithecus africanus

Australopitek africký (lat. Australopithecus africanus, staršie Australopithecus africaensis) bol druh australopiteka.

## [úprava] Nálezy

Typovým nálezom je tzv. taunské dieťa (lebka trojročného dieťaťa v travertínovom lome pri Taungu v Juhoafrickej republike, pravdepodobne na miesto zanesená dravým vtákom; opísal ju Raymond Dart v r. 1925; vek 2 - 2,5 mil. rokov pred Kr.). Ďalší predstavitelia tohto druhu sa našli v juhoafrických jaskyniach Makapan a Sterkfontein (2,5 - 3 mil. rokov pred Kr.).

Rozbory asi 70 exemplárov v Sterkfonteine v roku 1996 ako aj 4 kostí stupaje pri revízií starších juhoafrických nálezov z roku 1995 dokázali, že druh australopitek africký aj napriek dvojnohej chôdzi telesnými proporciami viac pripomínal ľudoopice ako človeka. Keďže vývojovo starší hominidi nevykazujú podobné proporcie (naznačujúce intenzívne využívanie stromovitého prostredia), predpokladá sa, že druh asutralopitek africký sa vývojovo vrátil k telesným proporciám menej pripomínajúcim človeka a až neskôr sa hominidi vrátili k modernejším telesným formám.

## [úprava] Charakteristika

Telesné znaky:

- lebka s kapacitou s priemerom okolo 450 cm3
- výška (v závislosti od pohlavia jedinca) v rozmedzí 115 - 138 cm
- hmotnosť 30 - 41 kg

Žili buď v lesoch alebo vo vlhkom buši. Živili sa prevažne ovocím a listami, ale aj chytenými zvieratami a zvyškami obetí dravcov.

Zdroj: "http://sk.wikipedia.org../../../a/u/s/Australopitek_africk%C3%BD.html"

Kategória: Australopitekorodé

##### Views

- Článok
- Diskusia
- Aktuálna verzia

##### Hľadaj

##### Iné jazyky

- Català
- Deutsch
- English
- Español
- Eesti
- Euskara
- Suomi
- Français
- Galego
- Italiano
- Lëtzebuergesch
- Lietuvių
- Nederlands
- Polski
- Português
- Svenska